cyanic-selkie/wikianc huggingface dataset:
พายุโซนร้อนเมกี (พ.ศ. 2565)
เกิดฝนตกหนักและลมกรรโชกแรงทำให้เรือล่ม 2 ลำ เกิดดินถล่มในเลย์เต กระทบบ้านเรือน 210 หลัง เมื่อวันที่ 29 เมษายน พ.ศ. 2565 National Disaster Risk Reduction and Management Council (NDRRMC) ได้รายงานว่ามีผู้เสียชีวิต 214 ราย สูญหาย 132 ราย, และผู้บาดเจ็บ 8 ราย , ขณะนี้ตัวเลขผู้เสียชีวิตอยู่ระหว่างรายงาน The Department of Agriculture ประเมินความเสียหายทางการเกษตร 1.45 พันล้านเปโซฟิลิปปินส์ , the Department of Public Works and Highways ประเมินความเสียหายด้านโครงสร้างพื้นฐานประมาณ 3.27 พันล้านเปโซฟิลิปปินส์ รวมเป็น 4.72 พันล้านเปโซฟิลิปปินส์(90.8 ล้านดอลลาร์สหรัฐ) . ซึ่งขณะนี้รายงานแตกต่างกันไป โดย NDRRMC, รายงานความเสียหาย 2.27 พันล้านเปโซฟิลิปปินส์ (43.7 ล้านดอลลาร์สหรัฐ)
เส้นทางพายุ
เมื่อวันที่ 8 เมษายน พ.ศ. 2565 JTWC สังเกตเห็นการคงอยู่ของบริเวณการพาความร้อน 359 ไมล์ทะเล (665 กม.; 413 ไมล์) ทางตะวันตกเฉียงเหนือของปาเลา เนื่องจากสภาพของพายุเอื้ออำนวยต่อการพัฒนา JMA จึงประกาศเป็นพายุดีเปรสชันนอกชายฝั่งตะวันออกของวิซายัสในวันนั้น ในช่วงเวลาเดียวกัน PAGASA ประกาศว่าบริเวณหย่อมความกดอากาศต่ำได้ทวีความรุนแรงเป็นพายุดีเปรสชันและได้ตั้งชื่อว่าอากาโตน(Agaton) โดยหน่วยงาน PAGASA เริ่มออก Tropical Cyclone Bulletins (TCBs) สำหรับพายุในวันนั้น ในวันรุ่งขึ้น JTWC ได้ออก TCFA สำหรับพายุในภายหลัง เวลา 03:00 UTC และJTWC ได้อัปเกรดเป็นพายุดีเปรสชันเขตร้อน และกำหนดตัวระบุ 03W เมื่อวันที่ 10 เมษายน พ.ศ. 2565 JMA ได้อัปเกรดเป็นพายุโซนร้อน โดยกำหนดให้ชื่อ เมกี (Megi) 메기  เสนอชื่อโดยประเทศเกาหลีใต้ แปลว่า ปลาดุก,ปลาดุกอามูร์
ตั้งแต่วันที่ 8 เมษายน ถึง 10 เมษายน พายุได้เคลื่อนตัวไปตามภูมิภาควิซายัสตะวันออก ส่งผลให้มีฝนตกหนักในภูมิภาค PAGASA ยกสัญญาณพายุขึ้นเป็นสัญญาณหมายเลข 2 เมื่อพายุเข้าใกล้ฝั่ง และพายุโซนร้อนเมกีได้ขึ้นฝั่งครั้งแรก ในเกาะ Calicoan, Guiuanเวลา 07:30 PHT (23:30 UTC)  เมืองเซบูตกอยู่ภายใต้สภาวะภัยพิบัติหลังฝนตกหนัก พายุโซนร้อนเมกี ได้คร่าชีวิตผู้คนไป 214 ราย เหลือผู้สูญหาย 132 ราย บาดเจ็บ 8 ราย และพลิกคว่ำเรือสินค้าในออร์มอคหลังเกิดฝนตกหนัก ลมกระโชกแรง และน้ำท่วมฉับพลัน ส่งผลให้ประชาชนกว่า 775,846 คนต้องพลัดถิ่น     ผู้ว่าราชการเมืองดาเวา เดอ โอโรประเมินความเสียหายทางการเกษตรในจังหวัดที่ 3.27 พันล้านเปโซฟิลิปปินส์  จากข้อมูลของ PAGASA พายุโซนร้อนเมกี หยุดนิ่งอยู่ในอ่าวเลย์เตเป็นเวลาหลายชั่วโมงก่อนที่จะขึ้นฝั่งครั้งที่สองในบาซีย์ซามาร์ จากนั้นโซนร้อน เมกี ได้อ่อนกำลังลงเป็นพายุดีเปรสชัน หลังจากนั้นเคลื่อนตัวอย่างช้าๆ อยู่เหนือเกาะSamarและLeyteและPAGASA ได้ยกเลิกสัญญาณเตือนทั้งหมดออกขณะที่มันอ่อนกำลังเป็นหย่อมความกดอากาศต่ำในเที่ยงคืนของวันที่ 13 เมษายน พ.ศ. 2565
การเตรียมการ
เมื่อวันที่ 11 เมษายน พ.ศ. 2565 มีการหยุดทำการเรียนใน Cebu City, Lapu-Lapu City, Mandaue, Talisay, Carcar,และ Tacloban การเรียนมีการหยุดในจังหวัด Leyte ใต้ ทั้งหมด และในส่วนของ Negros Occidental เมืองเซบูและตักโลบันยังหยุดทำงานทั้งภาครัฐและเอกชน และเริ่มอพยพผู้อยู่อาศัยใกล้แม่น้ำและชายฝั่ง  กระทรวงการต่างประเทศระงับการดำเนินงานของ consular offices สองแห่งในพื้นที่ได้รับผลกระทบ  จากข้อมูลของ NDRRMC ประชาชน 35,381 คนถูกอพยพออกไป
PLDTและ Globe Telecom ซึ่งเป็นบริษัทโทรคมนาคมของฟิลิปปินส์ทั้งคู่ ได้เตรียมสถานีโทรและชาร์จฟรีก่อนเกิดพายุ
เมื่อวันที่ 12 เมษายน Department of Social Welfare and Development(DSWD) ประกาศว่าได้เตรียมอาหารชุดสำหรับครอบครัวมูลค่า 13.2 ล้านเปโซฟิลิปปินส์(254,049 ดอลลาร์สหรัฐ) และเพิ่มอีก 26.7 ล้านเปโซฟิลิปปินส์ (513,462 ดอลลาร์สหรัฐ) ) มูลค่าของที่ไม่ใช่อาหาร
ผลกระทบ
ความเสียหายส่วนใหญ่ของพายุโซนร้อนเมกีส่วนใหญ่อยู่ที่ ภูมิภาค วิซายัสเป็นที่พายุโซนร้อนเมกีพัดถล่มทำให้ ฝนตกหนักต่อเนื่องน้ำท่วมฉับพลันและลมแรง ทำให้เกิดน้ำท่วมและดินถล่มเป็นวงกว้างทั่วทั้งสองภูมิภาค พื้นที่บางแห่งที่ได้รับผลกระทบจากพายุโซนร้อนเมกีเพิ่งโดนไต้ฝุ่นราอีเมื่อเดือนธันวาคม พ.ศ. 2564 และเพิ่งเริ่มฟื้นตัวก่อนที่ได้รับผลกระทบของพายุโซนร้อนเมกี
เมื่อวันที่ 10 เมษายน คลื่นหนักซัดทับเรือขนส่งสินค้าแบบRoll-on/roll-offในซานฟรานซิสโก เมืองเซบูทำให้มันจม และยังคว่ำเรือบรรทุกสินค้าในเมืองOrmoc  นักเดินทางที่เดินทางกลับบ้านในช่วงHoly Week in the Philippinesในวิซายัสตะวันออกและตอนกลางติดอยู่ที่ท่าเรือเนื่องจากสภาพอากาศเลวร้าย ผู้โดยสารประมาณ 8,769 คนติดอยู่ในภูมิภาคตะวันตกของฟิลิปปินส์ มีรายงานไฟฟ้าดับใน 75 เมืองและเขตเทศบาล ไฟฟ้าดับยังส่งผลกระทบต่อบริการของบริษัทโทรคมนาคมในพื้นที่ ณ วันที่ 29 เมษายน พ.ศ. 2565 ยังคงมีน้ำท่วมอย่างน้อย 261 พื้นที่ทั่วเมืองวิซายัสและมินดาเนา
NDRRMC รายงานว่ามีผู้ได้รับผลกระทบ 2,298,780 คน โดย 886,822 คนต้องพลัดถิ่นจากบ้านของพวกเขา หน่วยงานยังรายงานผู้เสียชีวิต 214 ราย สูญหาย 132 ราย และบาดเจ็บ 8 ราย ณ วันที่ 29 เมษายน พ.ศ. 2565 ในเบย์เบย์เมืองรายงานผู้เสียชีวิตทั้งหมด 101 ราย สูญหาย 102 ราย และบาดเจ็บ 103 ราย โดยมีดินถล่มครอบคลุมพื้นที่ 210 ครัวเรือนในbarangay ในเมือง Pilar, Abuyogมีผู้เสียชีวิต 26 ราย บาดเจ็บ 96 ราย สูญหาย 150 ราย และบ้านเรือน 80 % ถูกดินถล่ม The Ministry of Social Services and Development in the Bangsamoro รายงานผู้ได้รับผลกระทบอย่างน้อย 136,000 คนใน Bangsamoro Special Geographic Area (geographically in Cotabato)
NDRRMC ประเมินความเสียหายทางการเกษตรที่ 2.27 พันล้านเปโซฟิลิปปินส์โดยความเสียหายโครงสร้างพื้นฐานประมาณ 6.95 ล้านเปโซฟิลิปปินส์ นอกจากนี้ บ้านเรือนเสียหาย 16,382 หลัง (โดยบ้านถูกทำลายทั้งหมด 2,258 หลัง) ทำให้เกิดความเสียหายเพิ่มเติมประมาณ 709,500 เปโซฟิลิปปินส์ โดยรวมแล้ว NDRRMC ประเมินความเสียหายอย่างน้อย 4.72 พันล้านเปโซฟิลิปปินส์ (90.8 ล้านดอลลาร์สหรัฐ) ผลมาจากพายุโซนร้อนเมกี
แหล่งข้อมูลอื่น
กรมอุตุนิยมวิทยาญี่ปุ่น(JMA)ข้อมูลทั่วไปของพายุโซนร้อนเมกี (2202) จากไต้ฝุ่นดิจิทัล
กรมอุตุนิยมวิทยาญี่ปุ่น(JMA) เส้นทางพายุของพายุโซนร้อนเมกี (2202)
พายุโซนร้อนเมกี (03W)จากห้องปฏิบัติการวิจัยกองทัพเรือสหรัฐ
โบอัวเลม เบลกีฟ
โบอัวเลม เบลกีฟ (Boualem Belkif) นักมวยสากลชาวแอลจีเรีย เกิดเมื่อ 15 ธันวาคม พ.ศ. 2506 สถิติการชก 27 ครั้ง ชนะ 11 (น็อค 7) เสมอ 3 แพ้ 13
จันทน์กะพ้อ
จันทน์กะพ้อ เป็นพันธุ์ไม้ในวงศ์ Dipterocarpaceae พวกเดียวกับยางนาและพะยอม บางพื้นที่ทางภาคใต้เรียก จันทน์พ้อ หรือ จันพอและที่จังหวัดพังงาเรียก เขี้ยวงูเขา
ลักษณะทางพฤกษศาสตร์
จันทน์กะพ้อเป็นไม้ต้นขนาดเล็กถึงขนาดกลาง (สูงประมาณ 5-15 เมตร) ต้นค่อนข้างตรง เปลือกเกลี้ยง เรือนยอดเป็นพุ่มรีหรือกว้างใบเป็นใบเดี่ยว รูปรียาว ขนาดยาว 7-9 เซนติเมตร กว้าง 2-3 เซนติเมตร สีเขียวเข้ม เรียงตัวแบบเวียนไปตามกิ่งห่าง ๆ กัน ดอกออกตามกิ่งเป็นช่อเล็ก ๆ ทยอยบานครั้งละ 1-2 ดอก แต่มักจะมีช่อหลายช่อเป็นกระจุกและเรียงเป็นระยะ ๆ ตามกิ่งดอกขนาด 1.2-1.5 เซนติเมตร กลีบเลี้ยงมีขนสีน้ำตาลกลีบดอกเรียงเวียนซ้อนเกยกันเล็กน้อย ด้านในสีขาวนวลหรืออมชมพู ด้านนอกมีแถบแคบ ๆ มีขนละเอียดสีน้ำตาลอมแดง กลิ่นหอมแรง ออกดอกในช่วงเดือนมกราคม-เมษายน
การดูแล และ ขยายพันธ์
จันทน์กะพ้อชอบขึ้นอยู่ตามริมน้ำ บริเวณที่มีน้ำท่วมหรือน้ำหลาก ชอบอยู่กลางแจ้งที่มีความชื้นในอากาศค่อนข้างสูง โตช้า ปลูกเลี้ยงค่อนข้างยาก ถ้าแดดจัดหรือลมแรงใบจะไหม้ ปัจจุบันจึงพบเห็นจันทน์กะพ้อน้อยลง
สำหรับการขยายพันธุ์จันทน์กะพ้อนั้นทำโดยเพาะเมล็ด ใช้เวลาเพียง 1 เดือนรากก็เริ่มงอกแทงออกมา เมื่อต้นกล้าอายุ 1 ปี จะมีความสูงประมาณ 30 เซนติเมตร และมีใบ 4-7 ในปีที่ 2 ต้นกล้าจะเจริญอย่างรวดเร็วและสูงประมาณ 1 เมตร ในช่วงนี้ถ้าปลูกในกระถาง ควรเปลี่ยนกระถางให้มีขนาดไม่ต่ำกว่า 10 นิ้ว หรือถ้าปลูกลงดินจะเจริญเติบโตอย่างรวดเร็ว มีทรงพุ่มแผ่กว้าง เมื่ออายุ 5-7 ปี จะมีความสูง 2.5-5 เมตร และเริ่มออกดอก
การท่องเที่ยวในประเทศยูเครน
ประเทศยูเครนเคยดึงดูดชาวต่างชาติมากกว่า 20 ล้านคนทุกปี (23 ล้านคนใน ค.ศ. 2012) แต่ตั้งแต่ ค.ศ. 2014 จำนวนนี้ลดลงเหลือประมาณ 10 ล้านคน ผู้มาเยือนส่วนใหญ่มาจากยุโรปตะวันออก แต่ยังมาจากยุโรปตะวันตก ตลอดจนตุรกี และอิสราเอล
รอเบิร์ต ดอแนต
ฟรีดริช รอเบิร์ต ดอแนต (Friedrich Robert Donat; 18 มีนาคม ค.ศ. 1905 − 9 มิถุนายน ค.ศ. 1958) เป็นนักแสดงละครเวทีและภาพยนตร์ชาวอังกฤษ เขาเป็นที่จดจำจากบทบาทการแสดงในบทอัลเฟรด ฮิตช์ค็อก ในภาพยนตร์เรื่อง The 39 Steps (1935) และ Goodbye, Mr. Chips (1939) ที่ทำให้เขาชนะรางวัลออสการ์ สาขานักแสดงนำชายยอดเยี่ยม
การท่องเที่ยวในประเทศยูเครน
ประเทศยูเครนเป็นจุดหมายปลายทางบนทางแยกระหว่างยุโรปกลางและยุโรปตะวันออก ระหว่างเหนือและใต้ มีพรมแดนติดกับรัสเซียและอยู่ไม่ไกลจากตุรกี มีทิวเขา – เทือกเขาคาร์เพเทียนเหมาะสำหรับการเล่นสกี, เดินป่า, ตกปลา และล่าสัตว์ ส่วนแนวชายฝั่งทะเลดำเป็นจุดหมายปลายทางยอดนิยมในช่วงฤดูร้อนสำหรับนักท่องเที่ยว ประเทศยูเครนมีไร่องุ่นที่ผลิตไวน์พื้นเมือง, ซากปรักหักพังของปราสาทโบราณ, อุทยานประวัติศาสตร์, โบสถ์ออร์ทอดอกซ์, คาทอลิก และโปรเตสแตนต์ ตลอดจนสุเหร่าและโบสถ์ยิวอีกสองสามแห่ง ส่วนเคียฟ ซึ่งเป็นเมืองหลวงของประเทศมีสิ่งปลูกสร้างที่เป็นเอกลักษณ์จำนวนมาก เช่น อาสนวิหารเซนต์โซเฟีย และถนนกว้าง มีเมืองอื่น ๆ ที่รู้จักกันดีในหมู่นักท่องเที่ยว เช่น เมืองท่าออแดซา และเมืองเก่าอย่างลวิวทางทิศตะวันตก ยูเครนตะวันตกส่วนใหญ่ ซึ่งเคยอยู่ภายในพรมแดนของสาธารณรัฐโปแลนด์ก่อนสงครามโลกครั้งที่สอง เป็นจุดหมายปลายทางยอดนิยมสำหรับชาวโปแลนด์ ส่วนคาบสมุทรไครเมีย ซึ่งเป็น "ทวีป" เล็ก ๆ ของตัวเอง เป็นสถานที่พักผ่อนยอดนิยมสำหรับนักท่องเที่ยวสำหรับการว่ายน้ำ หรือการอาบแดดในทะเลดำ โดยมีสภาพอากาศที่อบอุ่น, ภูเขาที่ขรุขระ, ที่ราบสูง และซากปรักหักพังโบราณ แม้ว่าการค้าการท่องเที่ยวจะได้รับผลกระทบอย่างรุนแรงจากการยึดครองและการผนวกดินแดนของรัสเซียใน ค.ศ. 2014 เมืองต่าง ๆ ที่นั่น ได้แก่ เซวัสโตปอล และยัลตา – ซึ่งเป็นที่ตั้งของการประชุมสันติภาพเมื่อสิ้นสุดสงครามโลกครั้งที่สอง ผู้มาเยือนยังสามารถใช้บริการล่องเรือในแม่น้ำนีเปอร์จากเคียฟไปยังชายฝั่งทะเลดำ ส่วนอาหารยูเครนมีประวัติศาสตร์อันยาวนานและมีอาหารต้นตำรับที่หลากหลาย
โคะอิบิโตะ โดชิ
เป็นซิงเกิลชุดที่ 2 ของ จูไค ที่วางจำหน่ายครั้งแรกในวันที่ 26 กรกฎาคม 2006 โดย Sistus Records ซึ่งเพลงแรกของซิงเกิลนี้ เป็นเพลงปิดของอะนิเมะเรื่อง "โอ้! เทพธิดา ภาค ปีกของพวกเราทุกคน"
การท่องเที่ยวในประเทศยูเครน
อุตสาหกรรมการท่องเที่ยวของประเทศโดยทั่วไปถือว่าด้อยพัฒนา แต่ก็ให้การสนับสนุนที่สำคัญสำหรับเศรษฐกิจของยูเครน ประเทศยูเครนมีข้อได้เปรียบบางประการ ซึ่งรวมถึงค่าใช้จ่ายที่ต่ำกว่าจุดหมายปลายทางในทวีปยุโรปอื่น ๆ มาก เช่นเดียวกับการเข้าใช้โดยไม่ต้องขอวีซ่าสำหรับคนส่วนใหญ่จากทวีปยุโรป, อดีตสหภาพโซเวียต และทวีปอเมริกาเหนือ ทั้งนี้ ตั้งแต่ ค.ศ. 2005 พลเมืองของสหภาพยุโรปและสมาคมการค้าเสรียุโรป, สหรัฐ, แคนาดา, ญี่ปุ่น และเกาหลีใต้ ไม่ต้องขอวีซ่าสำหรับการเยือนประเทศยูเครนเพื่อการท่องเที่ยวอีกต่อไป นอกจากนี้ พลเมืองของรัสเซียและเครือรัฐเอกราชอื่น ๆ ไม่จำเป็นต้องขอวีซ่า (ยกเว้นประเทศเติร์กเมนิสถาน)
รอเบิร์ต ดอแนต
ดอแนตเป็นนักแสดงที่ประสบความสำเร็จคนหนึ่ง ถึงแม้ว่าเขาจะต้องเผชิญกับโรคหืดก็ตาม เขายังมีชื่อบนดวงดาวในฮอลลีวูดวอล์กออฟเฟม และยังมีป้าย Blue Plaque ติดเอาไว้ในฐานะสถานที่สำคัญของประเทศอังกฤษ รอเบิร์ต ดอแนต เสียชีวิตเมื่อวันที่ 9 มิถุนายน ค.ศ. 1958 อายุได้ 53 ปี ในลอนดอน ผู้เขียนชีวประวัติของเขา เคนเนต บาร์โรว์ ได้เขียนสาเหตุของการเสียชีวิตของเขาไว้ว่า "บางทีโรคหืดอาจเป็นสาเหตุที่ทำให้เขาอ่อนแอลง แต่ในความเป็นจริงพบว่าเขามีเนื้องอกในสมองขนาดของมันเท่าไข่เป็ด และหลอดเลือดในสมองอุดตันได้รับการรับรองว่าเป็นสาเหตุหลักของการเสียชีวิต"
ดิอันโนนวอร์
ดิอันโนนวอร์ (The Unknown War; Великая Отечественная, "มหาสงครามของผู้รักชาติ"; หรือ Неизвестная война, "สงครามนิรนาม") เป็นสารคดีโทรทัศน์ 20 ตอนของสหรัฐอเมริกาในปี พ.ศ. 2521 มีเนื้อหาเกี่ยวกับสงครามโลกครั้งที่สองส่วนแนวรบตะวันออกระหว่างเยอรมนีนาซีกับสหภาพโซเวียต แต่ละตอนจะมีความยาว 47 นาที ด้วยเอาฟิล์มต้นฉบับของสหภาพโซเวียตมาฉายตั้งแต่ปฏิบัติการบาร์บารอสซาถึงยุทธการที่เบอร์ลิน
นอกจากนี่ยังมีการสัมภาษณ์พิเศษของเกออร์กี จูคอฟ, วาซีลี ชุยคอฟ รวมถึงเลโอนิด เบรจเนฟ ด้วย
วิทยาลัยอาชีวศึกษาแม่สาย
วิทยาลัยอาชีวศึกษาแม่สายเดิมชื่อ โรงเรียนอาชีวศึกษาแม่สายเป็นโรงเรียนอาชีวศึกษาเอกชน สังกัดสำนักคณะกรรมการส่งเสริมการศึกษาเอกชน กระทรวงศึกษาธิการเปิดการเรียนการสอนระดับประกาศนียบัตรวิชาชีพ  ประเภทวิชาพาณิชยกรรม สาขาพณิชยการ และประเภทวิชาอุตสาหกรรมการท่องเที่ยว ตั้งอยู่เลขที่ ๑๘๘  หมู่ที่ ๓บ้านถ้ำ ตำบลโป่งงาม อำเภอแม่สาย จังหวัดเชียงราย
ประวัติ
'''วิทยาลัยอาชีวศึกษาแม่สายเดิมชื่อ โรงเรียนอาชีวศึกษาแม่สายเป็นโรงเรียนอาชีวศึกษาเอกชน สังกัดสำนักคณะกรรมการส่งเสริมการศึกษาเอกชน กระทรวงศึกษาธิการเปิดการเรียนการสอนระดับประกาศนียบัตรวิชาชีพ  ประเภทวิชาพาณิชยกรรม สาขาพณิชยการตั้งอยู่เลขที่ ๑๘๘  หมู่ที่ ๓บ้านถ้ำ ตำบลโป่งงาม อำเภอแม่สาย จังหวัดเชียงราย  โรงเรียนอาชีวศึกษาแม่สาย  เกิดขึ้นจากแนวความคิดของนายเจริญ ปรีดีพจน์ ได้เล็งเห็นว่าการศึกษามีความสำคัญอย่างยิ่งต่อการครองชีพและอนาคตของชาวจีนอพยพในเขตภาคเหนือของประเทศไทย ซึ่งส่วนใหญ่ลูกหลานชาวจีนเหล่านี้อยู่ในฐานะค่อนข้างยากจนด้อยโอกาสที่จะได้เข้าศึกษาต่อในสถาบันการศึกษาในระดับกลางและระดับสูงต่อไป  หลังจากที่จบการศึกษาภาคบังคับ ก็ต้องเข้าสู่สังคมหางานทำเพื่อนำรายได้มาช่วยเหลือครอบครัวซึ่งความรู้ที่ได้เรียนมาก็ไม่สามารถก้าวหน้าในการประกอบอาชีพได้  และไม่เพียงพอต่อการยังชีพในโลกที่พัฒนาอย่างรวดเร็ว เนื่องจากขาดทุนทรัพย์ที่จะศึกษาต่อในระดับสูงนั่นเอง  และมิใช่เฉพาะลูกหลานชาวจีนเท่านั้นบุคคลทั่วไปที่มีความสนใจที่จะเข้ามาเรียนในโรงเรียนอาชีวศึกษาแม่สายแห่งนี้  ทางโรงเรียนก็เปิดรับทั่วไปเช่นกัน เพราะหลักสูตรการเรียนการสอนได้ยึดเอาหลักสูตรของสำนักงานคณะกรรมการการอาชีวศึกษา  และเน้นการใช้ภาษาจีนเพื่อรองรับการขยายตัวทางเศรษฐกิจของภูมิภาคนี้ ซึ่งต่อไปในอนาคตภาษาจีนจะเป็นภาษาทางธุรกิจต่อไป  ดังนั้นเยาวชนจึงไม่สมควรที่จะหยุดยั้งการใฝ่หาความรู้ และควรจะส่งเสริมให้มีการศึกษาต่อไปในระดับสูง จากแนวคิดดังกล่าว นายเจริญ ปรีดีพจน์ ได้ประชุมกับคณะกรรมการหมู่บ้านและผู้นำชุมชน  ส่วนราชการที่เกี่ยวข้อง ตลอดจนครูใหญ่ในโรงเรียนมัธยมศึกษาตอนต้นครูผู้สอนภาษาจีนในระดับมัธยมต้น  ในเขตจังหวัดเชียงราย จึงได้ตั้งคณะกรรมการขึ้นมาชุดหนึ่งเพื่อที่จะก่อตั้งโรงเรียนอาชีวศึกษาแม่สายขึ้นเมื่อวันที่ ๒๕ตุลาคม พ.ศ. ๒๕๓๙ เพื่อเป็นสาธารณะกุศล และให้บรรลุวัตถุประสงค์ดังกล่าวข้างต้น จากนั้นได้ดำเนินการขอจดทะเบียนจัดตั้งมูลนิธิชื่อ "มูลนิธิบ้านถ้ำ" และได้รับอนุญาตจากสภาวัฒนธรรมแห่งชาติเมื่อ วันที่ ๒มีนาคม พ.ศ. ๒๕๔๒จากนั้นจึงดำเนินการเพื่อขอจัดตั้งโรงเรียน และขอใบอนุญาต จากสำนักงานศึกษาธิการ จังหวัดเชียงราย วันที่ ๒๓พฤษภาคม พ.ศ. ๒๕๔๓
หลักสูตรที่เปิดสอน
หลักสูตรระดับการศึกษาและสาขาที่เปิดสอน
หลักสูตรประกาศนียบัตรวิชาชีพ (ปวช.)
ระดับประกาศนียบัตรวิชาชีพ (ปวช.) ใช้เวลาศึกษา 3 ปี โดยรับผู้สำเร็จการศึกษา ระดับมัธยมศึกษาตอนต้น (ม.3 หรือเทียบเท่า) คณะและสาขาวิชาที่เปิดสอน มีดังนี้
โนโค้ก
"โนโค้ก" (No Coke) เป็นเพลงที่บันทึกโดยนักดนตรีและโปรดิวเซอร์เพลง ดร. อัลบัน เป็นซิงเกิลที่สองจากอัลบั้มแรกของเขา Hello Afrika ได้จำหน่ายในเดือนพฤศจิกายนปี 1990 เป็นเพลงฮิตในประเทศในยุโรปและติดชาร์ตอันดับ 1 ใน สวีเดน "No Coke" เป็นหนึ่งในเพลงของดร. อัลบันที่ประสบความสำเร็จมากที่สุดพร้อมกับเพลง "It's My Life" และ "Sing Hallelujah"
พรรคชาติปะหล่อง
พรรคชาติปะหล่อง (တအာင်းအမျိုးသားပါတီ; abbreviated) เป็นพรรคการเมืองประเทศพม่า เป็นพรรคตัวแทนของชาวปะหล่อง  ก่อตั้งเมื่อวันที่ 24 พฤษภาคม ค.ศ. 2010 เคยเข้าร่วมการเลือกตั้งทั่วไปในประเทศพม่า พ.ศ. 2553 แต่ไม่ได้รับการเลือกตั้งซักที่นั่ง
เอดการ์ การ์ซิอา
เอ็ดการ์ การ์เซีย (Edgar Garcia) หรือ เอ็ดการ์ การ์เซีย-ปาลาซิออส นักมวยสากลชาวเม็กซิโก เกิดเมื่อ 24 กรกฎาคม พ.ศ. 2514 สถิติการชก 25 ครั้ง ชนะ 9 (น็อค 5) เสมอ 2 แพ้ 14
แพนอเมริกันเกมส์ 1967
กีฬาแพนอเมริกันเกมส์ 1967 (1967 Pan American Games) การแข่งขันนี้จัดขึ้นที่วินนิเพก รัฐแมนิโทบา ประเทศแคนาดา ระหว่างวันที่ 23 กรกฎาคม – 6 สิงหาคม ค.ศ. 1967
ตารางสรุปเหรียญรางวัล
หากต้องการจัดเรียงตารางนี้ตามประเทศ จำนวนเหรียญรางวัลทั้งหมด หรือคอลัมน์อื่น ๆ ให้คลิกที่ไอคอน ถัดจากชื่อคอลัมน์
เหรียญรางวัลสำหรับ สหรัฐ, แคนาดา และ อาร์เจนตินา เป็นข้อพิพาทกัน
เพเทอร์ ยอร์ดัน (นักแสดง)
เพเทอร์ ยอร์ดัน (Peter Jordan; เกิด 26 เมษายน ค.ศ. 1967) เป็นนักแสดงชายชาวเยอรมัน  เขาเล่นละครกว่า 17 เรื่อง ตั้งแต่ปี ค.ศ. 1995
สถานีเพชรบุรี (รถไฟฟ้ามหานคร)
สถานีเพชรบุรี (Phetchaburi Station, รหัส BL21) เป็นสถานีรถไฟฟ้าใต้ดิน ในเส้นทางรถไฟฟ้ามหานคร สายเฉลิมรัชมงคล ที่ถนนอโศก-ดินแดง กรุงเทพมหานคร บริเวณสี่แยกอโศก-เพชรบุรี เป็นสถานีเชื่อมต่อรถไฟฟ้าแอร์พอร์ต เรล ลิงก์ ที่ สถานีมักกะสัน
สัญลักษณ์ของสถานี
ใช้สัญลักษณ์รูปคลื่นน้ำ สื่อถึงคลองแสนแสบ โดยใช้สีฟ้าที่หมายถึงแม่น้ำ, น้ำ, คลอง
รูปแบบและการจัดพื้นที่ในตัวสถานี
เป็นสถานีใต้ดิน กว้าง 23 เมตร ยาว 200 เมตร ระดับชานชาลาอยู่ลึก 20 เมตรจากผิวดิน เป็นชานชาลาแบบเกาะกลาง (Station with Central Platform)
สถานีแบ่งเป็น 2 ชั้นบนดิน และ 3 ชั้นใต้ดิน ประกอบด้วย
เฟาเอ็ฟเอ็ล ว็อลฟส์บวร์ค
สมาคมกายบริหารว็อลฟส์บวร์ค สมาคมจดทะเบียน (Verein für Leibesübungen Wolfsburg e. V.) หรือเรียกแบบย่อว่า เฟาเอ็ฟเอ็ล ว็อลฟส์บวร์ค (VfL Wolfsburg) เป็นสโมสรกีฬาที่ตั้งอยู่ในเมืองว็อลฟส์บวร์ค รัฐนีเดอร์ซัคเซิน ประเทศเยอรมนี พัฒนามาจากสโมสรกีฬาของคนงานบริษัทโฟล์กสวาเกนซึ่งตั้งอยู่ในเมืองเดียวกัน สโมสรนี้เป็นที่รู้จักกันมากที่สุดจากแผนกฟุตบอล แต่ก็ยังมีแผนกอื่น ๆ อีก ได้แก่ แบดมินตัน แฮนด์บอล และกรีฑา
เจ้าหญิงกีดา อัล-เฏาะลาล
เจ้าหญิงกีดา อัล เฏาะลาล (Princess Ghida al-Talal) เป็นบุตรของนาย แฮรี ซาเลม กับ นางราจิรา อารีบา ประสูติ ณ ประเทศเลบานอน ต่อมาได้เสกสมรสกับ เจ้าชายเฏาะลาล บิน มูฮัมหมัด พระโอรสใน เจ้าชายมูฮัมหมัด บิน เฏาะลาล รับพระราชทานพระอิสริยยศเป็น เจ้าหญิงกีดา อัล เฏาะลาล เจ้าหญิงแห่งฮัชไมต์จอร์แดน มีพระบุตร 3 พระองค์
พระประวัติ
เจ้าหญิงกีดา ประสูติเมื่อวันที่ 11 กรกฎาคม พ.ศ. 2506 ณ กรุงเบรุต เลบานอน เป็นธิดาคนโตในบรรดาพี่น้องทั้ง 4 ของ แฮรี ซาเลม และ ราจิรา อารีบา โดยครอบครัวของพระองค์เป็นนักการเมืองท้องถิ่นของเลบานอนด้วย โดยพระอัยยกา(ปู่)ในพระองค์เป็นนักการเมืองที่เป็นที่รู้จักเป็นอย่างมาก ทั้งนี้ญาติของพระองค์หลายคนเป็นนักวิชาการที่มีความรู้และมีชื่อเสียงเป็นอย่างมาก
การศึกษา
พระองค์ทรงศึกษา ณ โรงเรียนในกรุงเบรุตที่วิทยาลัยโปรเตสแตนต์ฟรองซ์ และจบการศึกษาจากบัณฑิตวิทยาลัยฝรั่งเศสและเลบานอน หลังจากนั้นพระองค์ได้เสด็จไปศึกษาต่อ ณ สหรัฐอเมริกา ทรงจบการศึกษาระดับอุมศึกษา ณ มหาวิทยาลัยจอร์จทาวน์ ณ กรุงวอชิงตัน พระองค์สามารถรับสั่ง ภาษาอาหรับ ภาษาสเปน ภาษาฝรั่งเศส และ ภาษาอังกฤษ
เสกสมรส
พระองค์เข้าพิธีสมรสกับ เจ้าชายเฏาะลาล บิน มูฮัมหมัด ทรงได้รับพระอิสริยยศเป็น เจ้าหญิงกีดา อัล เฏาะลาล พระชายา โดยมีพระบุตร 3 พระองค์
ไบรต์ทีวี
ไบรท์ทีวี (Bright TV) เป็นโทรทัศน์ภาคพื้นดินระบบดิจิทัลในประเทศไทย ซึ่งผลิตโดยบริษัท ไบรท์ทีวี จำกัด (เดิมคือ บริษัท สามเอ มาร์เก็ตติง จำกัด) เสนอรายการข่าวสารที่เจาะลึก และสาระบันเทิงรวมถึงละครชุด ได้เข้าประมูลใบอนุญาตทีวีดิจิทัลช่องข่าว มาด้วยมูลค่า 1,298 ล้านบาท โดยเริ่มทดลองออกอากาศ ในวันที่ 25 เมษายน พ.ศ. 2557 ก่อนจะคืนใบอนุญาตประกอบการธุรกิจทีวีดิจิทัลเมื่อวันที่ 10 พฤษภาคม พ.ศ. 2562 และยุติการออกอากาศในวันที่ 16 สิงหาคม ปีเดียวกัน ตลอด 5 ปีที่ออกอากาศ ทำรายได้รวม 798 ล้านบาท อันดับเรตติ้งดีที่สุด 20 ในปี พ.ศ. 2561
อะบู ตะห์ซีน อัศศอลฮี
อะบู ตะห์ซีน อัศศอลฮี (أبو تحسين الصالحي; ค.ศ. 1953 – 29 กันยายน ค.ศ. 2017) เป็นทหารผ่านศึกพลซุ่มยิงชาวอิรัก ซึ่งเป็นอาสาสมัครในกองกำลังระดมจากประชาชนของอิรัก เขาสร้างชื่อเสียงจากการสังหารสมาชิกไอเอสไอแอลกว่า 350 คนในช่วงสงครามกลางเมืองอิรัก โดยได้รับสมญานามว่า "ชีคแห่งพลซุ่มยิง" และ "นัยน์ตาเหยี่ยว"
ก่อนสงครามกลางเมืองอิรัก อัศศอลฮีได้เข้าร่วมในสงครามยมคิปปูร์, สงครามอิรัก–อิหร่าน, การบุกครองคูเวต, สงครามอ่าว รวมทั้งการบุกครองอิรัก ค.ศ. 2003 ตามที่อัศศอลฮีปฏิบัติหน้าที่ในสงครามยมคิปปูร์ เขาเป็นส่วนหนึ่งของกองพลอิรักที่ต่อสู้ในโกแลนไฮทส์ ประมาณเดือนพฤษภาคม ค.ศ. 2015 อัศศอลฮีได้เข้าร่วมกองกำลังระดมจากประชาชนและเข้าประจำการในเทือกเขามาคูล ประเทศอิรักตอนเหนือ ด้วยอาวุธปืนไรเฟิลสไตเออร์ อัศศอลฮีเริ่มต่อสู้กับไอเอสไอแอลในญูร์ฟ อันนาเซอร์ (ชื่อก่อนหน้านี้คือญูร์ฟ อัศศะคาร์) และได้เรียนรู้ทักษะการซุ่มยิงจากกองทัพรัสเซีย
ชีวิตช่วงต้น
อะลี ญิยัด โอบะอิด อัศศอลฮี (علي جياد عبيد الصالحي) เป็นที่รู้จักจากชื่อในสงครามคือ นัยน์ตาเหยี่ยว หรือชื่อตามผู้บังเกิดเกล้าคือ อะบู ตะห์ซีน (أبو تحسين) เกิดเมื่อปี ค.ศ. 1953 โดยมีลูกสิบเอ็ดคน เป็นเด็กหญิงห้าคนและเด็กชายหกคน เขาเดินทางไปที่ประเทศคูเวตในช่วงคริสต์ทศวรรษ 1970 และทำงานเป็นจำนวนมาก ณ ที่นั่น สองในนั้นเป็นคนเลี้ยงวัวและอูฐ เขามีปืนไรเฟิลเพื่อป้องกันตนเอง และล่ากระต่ายรวมทั้งหมาป่า จากปืนนี้เอง ที่ทำให้เขาได้รับความรู้ในการล่าสัตว์ (การยิง)
อาชีพทหาร
หลายเดือนก่อนสงครามยมคิปปูร์ในช่วงคริสต์ทศวรรษ 1970 เขาได้รับการเสนอชื่อให้เดินทางไปยังประเทศเบลารุสเพื่อฝึกในหลักสูตร โดยเขาได้อันดับสองในหลักสูตร สงครามแรกที่เขาเข้าร่วมคือสงครามยมคิปปูร์ในปี ค.ศ. 1973 ซึ่งเขาได้รับการส่งไปประจำการ ณ ที่ราบสูงโกลันในกองพันภูเขาที่ 5 ส่วนสงครามที่สองคือสงครามอิรัก–เคิร์ดครั้งที่สองในปี ค.ศ. 1974 ตั้งแต่ช่วงการจลาจลจนถึง ค.ศ. 2014 เขาเข้าร่วมในสงครามตั้งแต่วันที่ 18 มิถุนายน ที่เขาเข้าร่วมกองพลซาดร์ ซึ่งเขาเข้าร่วมในการปลดปล่อยหลายจังหวัดในอิรัก แต่เขาไม่เห็นดีสำหรับเขาในกองพลนี้ ดังนั้นเขาจึงเปลี่ยนมาเป็นเข้าร่วมกองทหารติดอาวุธ 'ลิวา อะลี อัล อักบัร และนี่คือที่ซึ่งทักษะของเขาเริ่มแสดงขึ้น เขาได้รับการยืนยันการสังหารที่ 350 คน
เสียชีวิต
ตามที่โฆษกกองกำลังระดมจากประชาชนเผย อัศศอลฮีถูกฆ่าตายขณะที่เขาเดินหน้าบุกฮะวีญา ในอิรัก งานศพของเขาจัดขึ้นในวันที่ 30 กันยายน ค.ศ. 2017
เหรียญที่ระลึก "ครบรอบ 100 ปีทางรถไฟสายทรานส์-ไซบีเรีย"
เหรียญที่ระลึก "ครบรอบ 100 ปีทางรถไฟสายทรานส์-ไซบีเรีย" (юбилейная медаль «100 лет Транссибирской магистрали») เป็นเหรียญที่ระลึกที่รัฐบาลประเทศรัสเซียจัดทำขึ้นในวาระครบรอบ 100 ปีทางรถไฟสายทรานส์-ไซบีเรีย จัดสร้างขึ้นเมื่อวันที่ 27 มิถุนายน พ.ศ. 2544 โดยประกาศประธานาธิบดี ฉบับที่ 777
คุณสมบัติผู้ได้รับเหรียญ
เหรียญที่ระลึก "ครบรอบ 100 ปีทางรถไฟสายทรานส์-ไซบีเรีย" ผู้ที่ได้รับคือผู้ที่มีส่วนร่วม 20 ปีในการทำงานอย่างดีเยี่ยมในทางรถไฟสายทรานส์-ไซบีเรีย รวมถึงประชาชนที่มีความสำคัญต่อการพัฒนาทางรถไฟสายทรานส์-ไซบีเรีย
ลักษณะของเหรียญ
เหรียญที่ระลึก "ครบรอบ 100 ปีทางรถไฟสายทรานส์-ไซบีเรีย" ทำจากเงินมีเส้นผ่านศูนย์กลาง 32 มิลลิเมตร ด้านหน้าเป็นรูปรถไฟพร้อมกับคำว่า "ครบรอบ 100 ปีทางรถไฟสายทรานส์-ไซบีเรีย" ("100 лет Транссибирской магистрали") ด้านหลังเขียนว่า "1901 2001" พร้อมกับภาพค้อนไขว้กับคีม
กีฬายิงปืนในโอลิมปิกฤดูร้อน 2020 – ปืนสั้นอัดลม 10 เมตร บุคคลชาย
การแข่งขันกีฬายิงปืนในโอลิมปิกฤดูร้อน 2020 – ปืนสั้นอัดลม 10 เมตร บุคคลชาย เป็น 1 ใน 15 รายการแข่งขันยิงปืนที่โตเกียว ประเทศญี่ปุ่น จะจัดขึ้นระหว่างวันที่ 24 กรกฎาคม พ.ศ. 2564 ที่สนามยิงปืนอาซากะ การแข่งขันรายการปืนสั้นอัดลม 10 เมตร บุคคลชายในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 36 คน จาก 31 ประเทศโดยประมาณ
สถิติ
ก่อนการแข่งขัน สถิติโลกและโอลิมปิกมีดังนี้
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9)
เซริกซาน เอซมากัมเบตอฟ
เซริกซาน เอซมากัมเบตอฟ (Serikzhan Yeshmagambetov) นักมวยสากลชาวคาซัคสถาน เกิดเมื่อ 8 สิงหาคม พ.ศ. 2515 สถิติการชก 32 ครั้ง ชนะ 20 (น็อค 10) เสมอ 1 แพ้ 11
ฟิลิปที่ 2 ดยุกแห่งออร์เลอ็อง
ฟีลิปที่ 2 ดยุกแห่งออร์เลอ็อง (ฟีลิป ชาร์ล; 2 สิงหาคม ค.ศ. 1674 – 2 ธันวาคม ค.ศ. 1723) เป็นเจ้าชาย ทหาร และรัฐบุรุษชาวฝรั่งเศส ผู้ดำรงตำแหน่งผู้สำเร็จราชการแผ่นดินแห่งราชอาณาจักรฝรั่งเศสระหว่าง ค.ศ. 1715 จนถึง ค.ศ. 1723 เมื่อแรกประสูติฟีลิปมีบรรดาศักดิ์เป็นดยุกแห่งชาร์ทร์ เป็นพระโอรสในแมซือร์ฟีลิปที่ 1 ดยุกแห่งออร์เลอ็อง ผู้เป็นพระอนุชาในพระเจ้าหลุยส์ที่ 14 และแมดาเมอเอลีซาแบ็ต ชาร์ล็อต ดัชเชสแห่งออร์เลอ็องจากราชวงศ์วิทเทลส์บัค ในปี ค.ศ. 1692 ฟิลิปสมรสกับฟร็องซัว-มารีแห่งบูร์บงผู้เป็นพระราชธิดาองค์เล็กในพระเจ้าหลุยส์ที่ 14 กับมาดาม เดอ มงต์เตสป็อง
ฟีลิปได้รับการแต่งตั้งให้เป็นผู้สำเร็จราชการแผ่นดินแห่งฝรั่งเศสในพระเจ้าหลุยส์ที่ 15 จนเมื่อพระองค์ทรงบรรลุนิติภาวะในปี ค.ศ. 1723 สมัยการปกครองของฟีลิปเรียกว่า "สมัยผู้สำเร็จราชการ" (Régence) บางครั้งฟีลิปก็ได้รับการขนานนามในการอ้างอิงทางประวัติศาสตร์ว่า "ผู้สำเร็จราชการ" (le Régent)
ดูเพิ่ม
1674 1723
ผีเสื้อหนอนใบรักธรรมดา
ผีเสื้อหนอนใบรักธรรมดา (plain tiger, African queen) ผีเสื้อในวงศ์ย่อยนี้ทั้งหมดมีพิษในตัว คาดว่าได้รับการสะสมจากการกินใบไม้ที่มียางในช่วงระยะที่เป็นตัวหนอน ซึ่งได้แก่ใบของต้นรัก สลิด ไทรย้อย กระทุงหมาบ้า ฯลฯ ลักษณะที่เหมือนกันของผีเสื้อในวงศ์ย่อยนี้คือส่วนอกเป็นลายจุดดำ – ขาว ปีกบน พื้นปีกสีน้ำตาลส้ม มุมปลายปีกหน้า ของปีกคู่หน้ามีสีน้ำตาลเข้ม ถัดเข้ามามีแถบสีขาวพาดขวาง ขอบปีกด้านข้างสีดำ มีจุดสีขาวเรียงกัน บนสีดำ ปีกล่าง คล้ายปีกบน แต่มุมปลายปีกหน้าของปีกคู่หน้าสีอ่อนกว่า ระยะที่เป็นตัวหนอนกินใบรัก,ตัวเมียวางไข่บนใบพืชอาหาร
ลักษณะทั่วไป
ปีกกว้าง 70-80 มิลลิเมตร ปีกสีส้มอมน้ำตาลขอบปีกสีดำ บริเวณใกล้ปีกคู่หน้ามีแถบสีขาวส่วนอกสีดำ มีลายจุดสีขาวเพศผู้มีแถบสีดำอยู่บริเวณกลาง ปีกคู่หลังมีจุดสีดำ 3-4 จุด กระจายรอบเซลปีกโดยเพศเมียมี 3 จุด เพศผู้มี 4 จุด
ถิ่นที่อยู่
สามารถพบได้ทั่วไป โดยมากพบตอมดอกไม้ อาหารของแมลง	ตัวหนอนกินใบดอกรัก ตัวเต็มวัยกินน้ำหวานจากดอกไม้ การใช้ประโยชน์	ช่วยผสมเกสร
เรือหลวงอาร์ครอยัล (91)
เรือหลวงอาร์ครอยัล (HMS Ark Royal (91)) เป็นเรือบรรทุกอากาศยานสร้างสำหรับราชนาวีโดยได้เข้าร่วมในสงครามโลกครั้งที่สอง
มะกอกไทย
มะกอกไทย เป็นไม้ยืนต้น ผลัดใบ ผิวของลำต้นมีเลนติเซลมาก ใบประกอบ ฐานใบบวม ผิวใบเรียบ หนาและมัน ดอกช่อออกที่ปลายกิ่ง ดอกย่อยเป็นดอกสมบูรณ์เพศ ขนาดเล็ก สีขาว ก้านช่อดอกย่อยสั้นมากหรือไม่มี กลีบดอกสีเหลืองอ่อน ผลแบบเมล็ดเดียว แก่แล้วเป็นสีเหลืองน้ำตาล เปลือกเหนียว เนื้อผลมีเส้นใย ผลรับประทานได้ มีรสเปรี้ยว ยอดและใบอ่อนกินกับลาบ ผลสุกใส่น้ำพริก ชาวกะเหรี่ยงใช้ย้อมผ้าให้สีน้ำตาลแดง
เรือหลวงอาร์ครอยัล (91)
ซากของเรืออาร์ครอยัลได้ถูกค้นพบในเดือนธันวาคม ค.ศ. 2002
วาฮู แม็กแดเนียล
เอ็ดเวิร์ด "วาฮู" แม็กแดเนียล (19 มิถุนายน 1938 - 18 เมษายน 2002) เป็นช็อกทอว์-ชิคกาซอพื้นเมืองอเมริกันที่ประสบความสำเร็จมีชื่อเสียงในฐานะนักฟุตบอลมืออาชีพชาวอเมริกันและต่อมาเป็นนักมวยปล้ำอาชีพ เขาเป็นคนที่โดดเด่นสำหรับการจัดให้มีการแข่งขันชิงแชมป์เฮฟวี่เวท NWA สหรัฐอเมริกาห้าครั้ง McDaniel เป็นดาวที่สำคัญในสมาคมมวยปล้ำแห่งชาติเครือโปรโมชั่นที่โดดเด่นเช่นแชมป์มวยปล้ำจากฟลอริด้า, จอร์เจียแชมป์มวยปล้ำ NWA การต่อสู้ครั้งใหญ่ (ซึ่งจะได้รับการเปลี่ยนชื่อระดับโลกแชมป์มวยปล้ำ) และจิมคร็อคโปรโมชั่น (ซึ่งในที่สุดก็จะกลายเป็น WCW หลังจากที่ถูก ซื้อโดยเจ้าพ่อสื่อเท็ดเทอร์เนอในปี 1988)
แหล่งข้อมูลอื่น
19382002
พระเศวตวรวรรณ
พระเศวตวรวรรณฯ เป็นช้างสำคัญช้างที่หนึ่งในรัชกาลพระบาทสมเด็จพระจุลจอมเกล้าเจ้าอยู่หัว เป็นลูกช้างด่าง ตกที่เมืองพร้าว พระเจ้ากาวิโลรสสุริยวงศ์ เจ้าผู้ครองนครเชียงใหม่ องค์ที่ 6 โปรดให้หนานไชยวงศ์ พระยาไยชเลิก คุมลงมาถวายที่กรุงเทพมหานคร เดินทางถึงเมื่อวันขึ้น 6 ค่ำ เดือน 1  ปีมะเส็งเอกศก จุลศักราช 1231 ตรงกับ พ.ศ. 2412
พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้จัดพระราชพิธีสมโภช ขึ้นระวาง ณ โรงพิธี สนามชัย พระราชทานนามว่า พระเศวตวรวรรณฯ และโปรดฯ ให้สร้างโรงช้างต้นขึ้นภายในบริเวณพระราชวังดุสิต (ปัจจุบันคือ พิพิธภัณฑสถานแห่งชาติ ช้างต้น ถนนอู่ทองใน)
แกแล็คซี่แองเจล
แกแล็คซี่ แองเจล (Galaxy Angel) เป็นเกมจีบสาวแนว sci-fi comady ที่สร้างโดยบริษัท BROCCOLI ถูกสร้างขึ้นในเดือนมิถุนายน ปี ค.ศ. 2000 (พ.ศ. 2543) โดยเริ่มแรกนั้นถูกใช้ชื่อว่า Project G.A. ส่วนทางด้านอนิเมะและมังงะจะถูกสร้างเป็นแนวcomady ที่มีทางเลือกหลากหลาย ขณะที่เกมส์จะมีความจริงจัง และเน้นไปทางromance/actionมากกว่า
อนิเมะ
อนิเมะซีรีส์ ผลิตโดย BROCCOLI, Madhouse and Bandai Visual เปิดฉายเป็นครั้งแรกที่ญี่ปุ่นโดย Animax ระหว่าง 7 เมษายน ค.ศ. 2001 ถึง 29 กันยายน ค.ศ. 2001 ต่อมาจึงได้มีภาคอื่นฉายตามกันมาซึ่งประกอบด้วยซี่รี่ย์ที่สอง ("Z") และซี่รีย์ที่สาม ("A", "AA" และ "S") และซี่รีย์ที่สี่ ("X") ในแต่ละตอนที่ฉายจะมีประมาณ 25 นาที โดยชื่อตอนแต่ละจะเป็นชื่อของอาหาร ซี่รีย์แรกถูกนำเสนอโดย Animax ส่วนซี่ย์ต่อๆมา ถูกนำเสนอโดย TV Osaka และสถานี TXN ในต่างประเทศนั้น ถูกนำเสนอโดย Animax โดนนำเสนอเป็นเครือข่ายโดยใช้ภาษาอังกฤษ โดยเครือข่ายดังกล่าวได้แก่ เอเชียตะวันออกเฉียงใต้ และ เอเชียใต้ นอกจากนี้ยังมีประเทศอื่นๆ ได้แก่ ฮ่องกง ไต้หวัน เกาหลีใต้ และ ลาตินอเมริกา
เนื้อเรื่อง
เรื่องราวของ "Galaxy Angel" จะเป็นเรื่องราวของหน่วยงานที่ได้รับการสนับสนุนโดยรัฐบาล ที่มีชื่อว่า Angel Troupe (Angel-tai) มีหน้าที่หลักคือค้นหา เทคโนโลยีที่สาบสูญ (Lost Technology) เพื่อนำมาใช้งานต่างๆ
พระตำหนักชาลีมงคลอาสน์
พระตำหนักชาลีมงคลอาสน์ เป็นพระตำหนักที่โดดเด่นที่สุดในหมู่พระตำหนักและพระที่นั่งในพระราชวังสนามจันทร์ ตั้งอยู่ทางทิศใต้ของสนามใหญ่ สร้างขึ้นราวปี พ.ศ. 2451 โดยมีหม่อมเจ้าอิทธิเทพสรรค์ กฤดากร เป็นสถาปนิกผู้ออกแบบ เป็นพระตำหนัก 2 ชั้น หลังคามุงกระเบื้องสีแดง ชั้นบนมีเพียง 2 ห้อง ชั้นล่างมี 2 ห้อง มีระเบียงล้อมรอบ 3 ด้านของตัวพระตำหนักทั้ง 2 ชั้น จุดเด่นของพระตำหนักองค์นี้คือสถาปัตยกรรมที่มีลักษณะคล้ายกับปราสาทซึ่งเป็นการผสมระหว่างศิลปะเรอแนซ็องส์ของประเทศฝรั่งเศส กับอาคารแบบฮาล์ฟ ทิมเบอร์ของประเทศอังกฤษ แต่ดัดแปลงให้เหมาะสมกับสภาพอากาศในประเทศไทย ผังอาคารเป็นรูปสี่เหลี่ยมผืนผ้าแบบสมมาตร เป็นอาคาร 2 ชั้น ชั้นล่างเป็นห้องบันได อีกด้านหนึ่งเป็นห้องเสวยและห้องส่งเครื่อง ชั้นบนประกอบด้วยทางเดินกลางแบ่งอาคารเป็น 2 ข้าง แต่ละข้างมีห้องใหญ่เป็นห้องบรรทม และห้องเล็กเป็นห้องทรงพระอักษร ล้อมด้วยระเบียงสามด้านยกเว้นด้านหลัง ทางด้านตะวันออกและตะวันตกมีเฉลียงเป็นรูปครึ่งวงกลมประกอบด้วยเสาขนาดใหญ่ หลังคามุงด้วยกระเบื้องสีแดง จุดเด่นของพระตำหนักอยู่ที่ป้อมหรือหอคอยที่มุมอาคาร ยอดหลังคาเป็นกรวยแหลม นอกจากนี้ทางเข้ากลางด้านหน้ายังทำเป็นมุขแบบชนบท ลายซุ้มหน้าบันเหนือระเบียงมีลายแบบยุคกลางของยุโรป ด้านใต้มีประตูเปิดไปสู่ฉนวนซึ่งทอดยาวไปพระตำหนักมารีราชรัตบัลลังก์
ในปี พ.ศ. 2458 พระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้าฯ พระราชทานนามพระตำหนักว่า "พระตำหนักชาลีมงคลอาสน์" และโปรดเกล้าฯ ให้จัดการพระราชพิธีขึ้นพระตำหนัก เมื่อวันที่ 3 กุมภาพันธ์ พ.ศ. 2460
แต่เดิมพระตำหนักหลังนี้ชื่อว่า "พระตำหนักเหล" ซึ่งตั้งตามนามของย่าเหล สุนัขทรงเลี้ยงในรัชกาล
วิทยาลัยน่าน มหาวิทยาลัยราชภัฏอุตรดิตถ์
ประวัติวิทยาลัย
วิทยาลัยน่าน พัฒนามาจากศูนย์ให้การศึกษาจังหวัดน่านของวิทยาลัยครูอุตรดิตถ์เปิดให้บริการในปีการศึกษา 2526 ณ ศูนย์ให้การศึกษาจังหวัดน่าน โรงเรียนบ้านดอน(ศรีเสริมกสิกร) ตำบลในเวียง อำเภอเมือง จังหวัดน่าน
ต่อมาในปี พ.ศ. 2529 ศูนย์ให้การศึกษาจังหวัดน่านได้ขยายสถานที่ให้บริการทางการศึกษาโดยเพิ่มห้องเรียนที่วิทยาลัยสารพัดช่างน่าน ด้วยเหตุผลของการเพิ่มสาขาในการให้บริการสืบเนื่องจากมีนักศึกษาสนใจสมัครเรียนเพิ่มขึ้น จึงทำให้ช่วงเวลานั้นศูนย์ให้การศึกษาจังหวัดน่านของมหาวิทยาลัยราชภัฏอุตรดิตถ์ มีสถานที่ดำเนินการอยู่ 2 แห่ง คือ โรงเรียนบ้านดอนศรีเสริมกสิกร และวิทยาลัยสารพัดช่างน่าน
และในปัจจุบันได้ย้านที่ทำการมาที่ บ้านทุ่งผง หมู่ 3 ตำบลทุ่งศรีทอง อำเภอเวียงสา และได้ยกฐานะศูนย์ให้การศึกษาจังหวัดน่าน เป็น วิทยาลัยน่าน
กีฬายิงปืนในโอลิมปิกฤดูร้อน 2020 – ปืนยาวอัดลม 10 เมตร บุคคลหญิง
การแข่งขันกีฬายิงปืนในโอลิมปิกฤดูร้อน 2020 – ปืนยาวอัดลม 10 เมตร บุคคลหญิง เป็น 1 ใน 15 รายการแข่งขันยิงปืนที่โตเกียว ประเทศญี่ปุ่น จะจัดขึ้นระหว่างวันที่ 24 กรกฎาคม พ.ศ. 2564 ที่สนามยิงปืนอาซากะ การแข่งขันรายการปืนยาวอัดลม 10 เมตร บุคคลหญิงในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 50 คน จาก 39 ประเทศโดยประมาณ
สถิติ
ก่อนการแข่งขัน สถิติโลกและโอลิมปิกมีดังนี้
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9)
ซีแอตเทิล
ซีแอตเทิลตั้งอยู่บนคอคอดระหว่างพิวเจ็ตซาวนด์ในมหาสมุทรแปซิฟิกและทะเลสาบวอชิงตัน เป็นนครใหญ่ที่อยู่ทางทิศเหนือสุดของสหรัฐ อยู่ห่างจากชายแดนแคนาดาไปทางทิศใต้ประมาณ 100 mi ซีแอตเทิลนับเป็นประตูการค้าหลักสู่เอเชีย โดยเป็นเมืองท่าที่ใหญ่เป็นอันดับที่ 4 ในอเมริกาเหนือในแง่ของการรองรับตู้บรรจุสินค้าใน ค.ศ. 2015
กลุ่มชนพื้นเมืองอเมริกันเข้ามาตั้งถิ่นฐานในพื้นที่ของซีแอตเทิลเมื่อ 4,000 ปีก่อนที่จะมีผู้ตั้งถิ่นฐานจากยุโรปเข้ามา อาร์เทอร์ เดนนี พร้อมด้วยคณะเดินทางของเขา ซึ่งรู้จักกันในชื่อพรรคพวกเดนนี เดินทางด้วยเรือใบ เอ็กแซ็กต์ จากรัฐอิลลินอย ผ่านพอร์ตแลนด์ และมาถึงอัลไคพอยต์เมื่อวันที่ 13 พฤศจิกายน ค.ศ. 1851 ต่อมาได้มีการย้ายนิคมไปยังชายฝั่งทิศตะวันออกของอ่าวเอลเลียต และตั้งชื่อนิคมใหม่นี้ว่า "ซีแอตเทิล" ใน ค.ศ. 1852 เพื่อเป็นเกียรติแก่ท่านซีแอตเทิลซึ่งเป็นหัวหน้าเผ่าดูวามิชและซูควอมิช ปัจจุบัน ซีแอตเทิลมีประชากรเป็นจำนวนมากทั้งชาวพื้นเมือง ชาวสแกนดิเนเวีย ชาวเอเชีย และชาวแอฟริกันอเมริกัน นอกจากนี่ยังมีกลุ่มบุคคลที่มีความหลากหลายทางเพศ ซึ่งมีมากเป็นอันดับที่ 6 ของประเทศ
การทำไม้เคยเป็นอุตสาหกรรมหลักลำดับแรก ๆ ของเมือง แต่ในช่วงปลายศตวรรษที่ 19 เมืองกลายเป็นศูนย์กลางพาณิชยกรรมและการต่อเรือ และเป็นประตูสู่อะแลสกาในช่วงยุคการตื่นทองคลอนไดก์ ซีแอตเทิลเติบโตขึ้นอีกครั้งหลังสงครามโลกครั้งที่สองโดยมีส่วนจากการที่บริษัทโบอิงใช้เมืองนี้เป็นศูนย์กลางในการสร้างเครื่องบิน ต่อมาซีแอตเทิลพัฒนาเป็นศูนย์กลางทางเทคโนโลนีตั้งแต่ทศวรรษ 1980 โดยมีการก่อตั้งบริษัทไมโครซอฟท์ในพื้นที่นี้ บิลล์ เกตส์ซึ่งเป็นผู้ก่อตั้งไมโครซอฟท์ เป็นชาวซีแอตเทิลโดยกำเนิด บริษัทค้าปลีกทางอินเทอร์เน็ต แอมะซอนก่อตั้งที่ซีแอตเทิลใน ค.ศ. 1994 และสายการบินหลักอย่างอะลาสกาแอร์ไลน์ ให้บริการที่ท่าอากาศยานนานาชาติซีแอตเทิล–ทาโคมาซึ่งเป็นท่าอากาศยานหลักของเมือง การสตรีมของระบบซอฟต์แวร์ใหม่ นาโนเทคโนโลยี และบริษัทอินเทอร์เน็ต มีส่วนช่วยให้เกิดการฟื้นตัวทางเศรษฐกิจ ซึ่งทำให้ประชากรของเมืองเพิ่มขึ้นเกือบ 50,000 คนในช่วงระหว่าง ค.ศ. 1990 ถึง 2000
ซีแอตเทิลมีประวัติศาสตร์ทางดนตรีที่โดดเด่น โดยในช่วง ค.ศ. 1918 ถึง 1951 มีวงแจ๊สที่เล่นดนตรีกลางคืนบนถนนแจ็กสัน ตั้งแต่เขตไชนาทาวน์/นานาชาติไปจนถึงเขตเซ็นทรัล การเล่นดนตรีแจ๊สทำให้หลายคนมีเส้นทางอาชีพที่ดีขึ้น ไม่ว่าจะเป็น เรย์ ชาลส์, ควินซี โจนส์ และเออร์เนสไตน์ แอนเดอร์สัน ซีแอตเทิลยังเป็นบ้านเกิดของนักดนตรีร็อก จิมิ เฮนดริกซ์ และเป็นถิ่นกำเนิดของวงเนอร์วานา, เพิร์ลแจม, ซาวด์การ์เดน, อลิซอินเชนส์, ฟูไฟเตอส์ และดนตรีแนวกรันจ์
สแกนดาลัส!
สแกนดาลัส! (Scandalous!) เป็นเพลงของพรินซ์ ในปี ค.ศ. 1989 จากอัลบั้มซาวน์แทร็กแบทแมน ออกจำหน่ายเป็นซิงเกิลที่ 4 จากอัลบั้มในวันที่ 28 พฤศจิกายน ค.ศ. 1989 เป็นซิงเกิลสุกท้ายของพรินซ์ที่ออกจำหน่ายในยุค 1980 เพลงสแกนดาลัส! ติดอันดับที่ 5 ในชาร์ต US R&B singles chart
รายการเพลง
Compact disc EP (The Scandalous Sex Suite)
พระเจ้าหรรษวรมันที่ 3
เหตุการณ์
รัชกาลพระเจ้าหรรษวรมันที่ 3 พระองค์พยายามฟื้นฟูบ้านเมืองที่เสียหายจากการก่อกบฏ จารึกที่เมืองไมซอน กล่าวว่า พระเจ้าหริวรมันที่ 4 ได้ส่งกองทัพเข้าปราบกองทัพขอมที่เมืองโสเมศวรโดยจับตัวเจ้าชายศรีนันวรรมเทพไป จารึกบันทึกว่า “เจ้าชายองค์นี้ได้เสด็จไปกับกองทัพในฐานะเสนาบดี” อจาหมายความว่า เจ้าชายองค์นี้แปรพักตร์ ต่อมาเจ้าชายอนุชาพระเจ้าหริวรมันที่ 4 ได้นำกองทัพจามเข้ายึดเมืองสัมภูปุระได้ เหตุการณ์รุกรามของกองทัพจามทำให้อาณาจักรพระนครของพระเจ้าหรรษวรมันที่ 3 อ่อนแอ เป็นเหตุให้หัวเมืองทางภาคเหนือขุนนางแห่งเมืองมหิธรปุระได้แยกตัวออกเป็นอิสระ ต่อมาใน ปี พ.ศ.1619 จีนส่งกองทัพเข้าแคว้นตังเกี๋ย ได้ของให้อาณาจักรจามปาและอาณาจักรพระนครส่งกองทัพเข้าร่วมสงคราม กองทัพจามและขอมได้เข้ารุกรามเมืองแง่อัน แต่กองทัพจีนถูกทำลาย กองทัพจามกับขอมจึงถอยทัพ ปี พ.ศ.1623 พระเจ้าหรรษวรมันที่ 3 สวรรคต พระเจ้านฤปตินทรวรมันได้ขึ้นครองราชย์ที่เมืองยโศธรปุระ
จือนฺหวี่
จือนฺหวี่ เป็นเทพีแห่งการทอผ้าและดาวเวกาในเทพปกรณัมจีน พระองค์เป็นพระธิดาองค์สุดท้องจากพระธิดาทั้งเจ็ดของเง็กเซียนฮ่องเต้ เชื่อกันว่าพระองค์ทอเสื้อคลุมยาวหลวงของพระบิดาจากก้อนเมฆ
ตำนาน
จือนฺหวี่เป็นพระธิดาองค์ที่เจ็ดของเง็กเซียนฮ่องเต้ วันหนึ่งขณะเดินทางลงมายังโลกเพื่ออาบน้ำในแม่น้ำ พระองค์พบกับหนิวหลาง หนุ่มเลี้ยงวัว เขาตะลึงกับความงามของพระองค์มากจนตกหลุมรักกับพระองค์ทันทีและขโมยฉลองพระองค์ของพระองค์ไป เมื่อไม่มีฉลองพระองค์ จือนฺหวี่จึงไม่สามารถกลับไปสวรรค์ได้ ดังนั้น พระองค์จึงตัดสินพระทัยแต่งงานกับหนิวหลาง โดยหนิวหลางออกไปทำไร่ ส่วนจือนฺหวี่ทอผ้าที่บ้านและดูแลลูก ๆ ของพวกเขา จือนฺหวี่ตกหลุมรักนานมากจนพระองค์ไม่อยากกลับสวรรค์ อย่างไรก็ตาม เง็กเซียนฮ่องเต้พบตัวพระองค์ โดยมีรับสั่งให้ซีหวังหมู่นำจือนฺหวี่กลับมายังสวรรค์ หนิวหลางโมโหมากหลังรู้ว่าภรรยาถูกนำตัวกลับไปสวรรค์ วัวของหนิวหลางจึงสร้างเรือให้เขานำลูก ๆ ของเขาไปที่สวรรค์
ในตอนที่หนิวหลางกับลูกชายหลายคนของเขากำลังจะถึงสวรรค์ ซีหวังหมู่จึงลงโทษพวกเขาด้วยการสร้างแม่น้ำสวรรค์หรือทางช้างเผือกตรงใจกลางท้องฟ้าแยกคู่รักสองคนตลอดกาล เมื่อทั้งคู่อกหัก จือนฺหวี่จึงกลายเป็นดาวเวกาส่วนหนิวหลางกลายเป็นดาวตานกอินทรี
หลังจากนั้น ซีหวังหมู่ได้อนุญาตให้ทั้งคู่พบกันได้แค่ครั้งเดียวในวันที่เจ็ด เดือนเจ็ด เมื่อมีฝูงนกสาลิกาบินไปที่ท้องฟ้าและสร้างสะพานให้ทั้งคู่เดินข้าม วันที่ฉลองมีชื่อว่า"เทศกาลซีซี" ซึ่งมีอีกชื่อว่า วันวาเลนไทน์ของจีน
วัดโพธิ์ชัย (จังหวัดหนองคาย)
วัดโพธิ์ชัย เป็นพระอารามหลวงชั้นตรี ชนิดสามัญ สังกัดนิกายมหานิกาย ตั้งอยู่ที่ถนนประจักษ์ศิลปาคม ตำบลในเมือง อำเภอเมือง จังหวัดหนองคาย
ประวัติ
วัดโพธิ์ชัยเดิมเป็นวัดร้างตั้งอยู่บริเวณบ้านไผ่ มีชื่อเรียกกันว่า วัดผีผิว ไม่ปรากฏหลักฐานเมื่อแรกสร้าง สันนิษฐานว่าเป็นพระอารามสำคัญของเวียงจันทน์มาแต่เดิม จนเมื่อท้าวสุวอธรรมา (บุญมา) ได้สร้างเมืองหนองคายขึ้นที่บ้านไผ่ มีการอัญเชิญพระพุทธรูปสำคัญของเวียงจันทน์ที่ยึดมาได้คราวปราบกบฏเจ้าอนุวงศ์มาไว้ที่วัดหอก่องในปี พ.ศ. 2372 แต่ต่อมาในปี พ.ศ. 2479 เกิดเหตุแผ่นดินไหวบริเวณวัดหอก่องทำให้เกิดเป็นรอยแยกขนาดใหญ่ต่อหน้าพระเสริม เป็นที่วิพากษ์วิจารณ์ของชาวเมืองและขุนนางข้าราชการ บ้างก็ว่าเป็นอาเพศ บ้างก็ว่าเป็นลางบอกเหตุว่าพระเสริมต้องการเสด็จไปวัดอื่น บ้างก็ว่าวัดหอก่องเป็นวัดเล็กไม่เหมาะสมที่จะนำพระพุทธรูปที่พระมหากษัตริย์เวียงจันทน์ทรงสร้างมาประดิษฐานไว้ในที่แคบ ๆ เช่นนี้ เป็นต้น เมื่อเป็นเช่นนั้น พระปทุมเทวาภิบาล เจ้าเมืองและกรมการเมืองหนองคายจึงได้ปรึกษาจนในที่สุดได้มีมติว่าจะต้องหาสถานที่เพื่อสร้างเป็นวัดใหญ่ และอัญเชิญพระเสริมไปประดิษฐานอยู่ซึ่งสถานที่ดังกล่าวก็คือ วัดผีผิว
วัดผีผิวเป็นวัดร้างที่มีความสำคัญมาแต่ครั้งอดีต ภายในประดิษฐานพระธาตุเจดีย์ลาวโบราณที่งดงามแต่ไม่มีพระสงฆ์จำพรรษา ดังนั้น จึงมีมติในการบูรณะวัดผีผิวและเปลี่ยนนามใหม่เป็น วัดโพธิ์ชัย เมื่อกรมเมืองหนองคายมีมติดังกล่าวแล้ว พระปทุมเทวาภิบาล (บุญมา) เจ้าเมืองได้นำความเข้าปรึกษากับ ท่านญาครูหลักคำ พระเถระชั้นผู้ใหญ่สุดของเมืองหนองคาย
ในปี พ.ศ. 2382 พระปทุมเทวาภิบาล (บุญมา) เจ้าเมืองหนองคาย ได้เป็นประธานฝ่ายฆราวาสโดยมีท่านญาคูหลักคำเป็นประธานฝ่ายสงฆ์ ทำการยกวัดโพธิ์ชัยจากวัดที่ไม่มีพระสงฆ์จำพรรษาให้เป็นวัดที่มีพระสงฆ์อยู่จำพรรษา พร้อมกับบูรณะปฏิสังขรณ์เสนาสนะที่เป็นที่จำพรรษาของพระภิกษุและสามเณรขึ้น เมื่อวันที่ 21 กุมภาพันธ์ พ.ศ. 2382 ดังปรากฏในพงศาวดารย่อเมืองเวียงจันทน์ว่า
เมื่อทำการบูรณะและยกวัดเสร็จแล้ว พระปทุมเทวาภิบาล (บุญมา) ได้นิมนต์ท่านญาคูหลักคำมาเป็นเจ้าอาวาสวัดโพธิ์ชัย และได้ประกอบพิธีอัญเชิญพระเสริมจากวัดหอก่องมาประดิษฐานที่สิม (พระอุโบสถ) วัดโพธิ์ชัย แต่นั้นมาวัดโพธิ์ชัยก็กลายมาเป็นวัดหลวงประจำเมืองหนองคาย เนื่องจากเจ้าเมืองเป็นผู้สร้างหรือบูรณะขึ้น อนึ่ง ภายหลังจากประกอบพิธียกวัดโพธิ์ชัยและอัญเชิญพระเสิมมาประดิษฐานยังวัดโพธิ์ชัย ถัดจากนั้นมาอีก 13 วัน คือ วันที่ 4 มีนาคม พ.ศ. 2382 ได้เกิดเหตุการณ์สำคัญคือเกิดสุริยุปราคาขึ้น
หลัง พ.ศ. 2382 เป็นต้นมา พระเสิมและพระใสก็ได้รับการเคารพบูชาจากชาวเมืองหนองคายรวมถึงขุนนางข้าราชการจากกรุงเทพมหานครที่ได้เดินทางมาราชการที่เมืองหนองคายเป็นนิจ สมัยนั้นวัดโพธิ์ชัยมีท่านญาคูหลักคำเป็นเจ้าอาวาสก็ดำเนินการปกครองและพัฒนาวัดตามสมควร โดยได้รับการอุปถัมภ์บำรุงจากท่านเจ้าเมืองคือพระปทุมเทวาภิบาล (บุญมา) ทำให้วัดได้รับความเจริญมาตามลำดับ ต่อมาในสมัยรัชกาลที่ ๔ พระบาทสมเด็จพระปิ่นเกล้าเจ้าอยู่หัวมีพระราชประสงค์จะได้พระพุทธรูปขนาดใหญ่เพื่อมาประดิษฐานเป็นพระประธานที่วัดบวรสถานมงคลหรือวัดพระแก้ววังหน้าที่ทรงให้สร้างขึ้นที่บริเวณพระราชวังบวรสถานมงคล และได้ทรงทราบว่ามีพระพุทธรูปล้านช้างที่สมเด็จพระบวรราชเจ้ามหาศักดิพลเสพ ทรงมีพระรับสั่งให้อัญเชิญมาตั้งตั้งครั้งสงครามปราบกบฎเวียงจันทน์แต่ยังคงค้างอยู่ที่เมืองหนองคาย ในปี พ.ศ. 2399 พระองค์ทรงมีพระบวราชโองการให้ขุนวรราชธานี และเจ้าเหม็น (โอรสเจ้าอนุวงศ์) เป็นข้าหลวงขึ้นมาอัญเชิญพระเสริมจากเมืองหนองคายไปกรุงเทพฯ ดังปรากฏในพงศาวดารย่อฯ ความตอนหนึ่งว่า "เดือน ๓ ขึ้น ๙ ค่ำ มื้อเต่าเส็ด ขุนวรธานีแลเจ้าเหม็น เปนข้าหลวงมาเอาพระเสิม ยกจากเมืองหนองคายไปไทยก็ปีนั้น"
และเมื่อขุนวรธานีและเจ้าเหม็นได้อัญเชิญพระเสริมลงไปยังกรุงเทพฯ ขุนวรธานีจะอัญเชิญพระใสไปพร้อมกับพระเสริมด้วย แต่เกิดปาฏิหาริย์ โดยพราหมณ์ผู้อัญเชิญนั้นไม่สามารถขับเกวียนนำพระใสไปได้ แม้จะใช้กำลังคนหรืออ้อนวอนอย่างไรก็ตาม จนในที่สุดเกวียนได้หักลง เมื่อหาเกวียนใหม่มาแทนก็ไม่สามารถเคลื่อนไปได้อีก จึงปรึกษาตกลงกันว่าให้อัญเชิญพระใสมาไว้ที่วัดโพธิ์ชัยแทนพระเสริม ดังนั้นหลวงพ่อพระใสจึงประดิษฐานที่วัดโพธิ์ชัยจนถึงปัจจุบัน
ปัจจุบันมี พระราชรัตนาลงกรณ์ (รศ.ดร.พิศิษฐ์ สุวีโร) เจ้าคณะจังหวัดหนองคาย เป็นเจ้าอาวาส
หลวงพ่อพระใส
หลวงพ่อพระใส จัดสร้างขึ้นโดย พระราชธิดาพระเจ้าไชยเชษฐาธิราช กษัตริย์แห่ง ล้านช้าง ทั้ง ๓ พระองค์ คือ พระสุก พระเสริม และพระใส, ส่วนพระสุกนั้นได้จมลงที่แม่น้ำโขงขณะอัญเชิญลงมายังกรุงเทพ บริเวณที่พระสุกจมลงชาวบ้านจึงเรียกว่า เวินพระสุก ยังปรากฏมาจนปัจจุบันนี้ ส่วนพระเสริมนั้นได้อัญเชิญลงมายังกรุงเทพฯ ปัจจุบันประดิษฐานอยู่ที่วัดปทุมวนาราม
ราชวงศ์ตรอซ็อกผแอม
ราชวงศ์ตรอซ็อกผแอมมีพระมหากษัตริย์ปกครองจำนวน 48 พระองค์ มีราชสกุลสาขา คือ ราชสกุลนโรดม ราชสกุลสีสุวัตถิ์ และราชสกุลวัตถา
กีฬายิงปืนในโอลิมปิกฤดูร้อน 2020 – ปืนยาวอัดลม 10 เมตร บุคคลชาย
การแข่งขันกีฬายิงปืนในโอลิมปิกฤดูร้อน 2020 – ปืนยาวอัดลม 10 เมตร บุคคลชาย เป็น 1 ใน 15 รายการแข่งขันยิงปืนที่โตเกียว ประเทศญี่ปุ่น จะจัดขึ้นระหว่างวันที่ 25 กรกฎาคม พ.ศ. 2564 ที่สนามยิงปืนอาซากะ การแข่งขันรายการปืนยาวอัดลม 10 เมตร บุคคลชายในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 47 คน จาก 37 ประเทศโดยประมาณ
รายชื่อสิ่งตีพิมพ์ที่สำคัญในฟิสิกส์
รายชื่อสิ่งตีพิมพ์ที่สำคัญในฟิสิกส์จะเรียงลำดับตามสาขาวิชาในฟิสิกส์ โดยเหตุผลที่ถูกจัดไว้ในสิ่งตีพิมพ์ที่สำคัญ คือ
กีฬายิงปืนในโอลิมปิกฤดูร้อน 2020 – ปืนยาวอัดลม 10 เมตร บุคคลชาย
สถิติ
ก่อนการแข่งขัน สถิติโลกและโอลิมปิกมีดังนี้
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9)
เป้งดอย
เป้งดอย (mountain date palm; ) ภาษากะเหรี่ยงเรียก ลุกคอดึหรือตะโปละ เป็นปาล์มขนาดเล็ก ขึ้นเป็นกอเดี่ยว ๆ กาบลำต้นมีหนามแข็งมาก ใบนำไปตากแห้งแล้วนำมาทำไม้กวาด ใบประกอบ ก้านชี้เฉียงขึ้น โคนของทางใบเป็นกาบหุ้มลำต้นและซ้อนเวียนกันขึ้นมา ปลายสุดของทางใบมีใบย่อย 3 ใบเป็นสามง่าม ดอกช่อ ออกเป็นทะลายใหญ่ ดอกย่อยขนาดเล็ก สีขาวอมเหลือง ผลสุกสีแดง
เทศบาลตำบลบ้านกรวด
เทศบาลตำบลบ้านกรวด เป็นเทศบาลตำบลแห่งหนึ่งในอำเภอบ้านกรวด จังหวัดบุรีรัมย์ ครอบคลุมพื้นที่บางส่วนของตำบลบ้านกรวดและบางส่วนของตำบลปราสาท
ประวัติ
เดิมเป็นสุขาภิบาลบ้านกรวด ตั้งอยู่ในเขตอำเภอบ้านกรวด จังหวัดบุรีรัมย์ จัดตั้งขึ้นตามประกาศกระทรวงมหาดไทย เรื่อง จัดตั้งสุขาภิบาลบ้านกรวด กิ่งอำเภอบ้านกรวด อำเภอประโคนชัย จังหวัดบุรีรัมย์ ประกาศ ณ วันที่ 10 ธันวาคม 2499 โดยการยกฐานะท้องถิ่นบางส่วนของตำบลบ้านกรวด และบางส่วนของตำบลปราสาท กิ่งอำเภอบ้านกรวด อำเภอประโคนชัย จังหวัดบุรีรัมย์ ขึ้นเป็นสุขาภิบาล เรียกชื่อว่า “สุขาภิบาลบ้านกรวด จังหวัดบุรีรัมย์” และได้ยกฐานะขึ้นเป็นเทศบาลตำบล (ชั้น 7) เมื่อวันที่ 25 พฤษภาคม 2542 ตามพระราชบัญญัติเปลี่ยนแปลงฐานะสุขาภิบาลเป็นเทศบาล พ.ศ. 2542
ด้านศาสนาและวัฒนธรรม
ประชาชนในเขตเทศบาลตำบลบ้านกรวดส่วนใหญ่นับถือศาสนาพุทธ ในเขตเทศบาลบ้านกรวด มีวัด จำนวน 2 แห่ง ศาลเจ้า 1 แห่ง ในเขตเทศบาลตำบลบ้านกรวด มีภาษาถิ่นหลากหลายที่ใช้สื่อสารในชีวิตประจำวัน ส่วนใหญ่เป็นภาษาถิ่นอีสาน เขมร ลาว ไทยโคราช และภาษาจีนปนอยู่บ้างเล็กน้อย แม้จะใช้ภาษาถิ่นไทยต่างกัน แต่ก็ยังมีประเพณีและวัฒนธรรมเป็นอันหนึ่งอันเดียวกันเหมือนกับประเพณีท้องถิ่นอื่นๆ ดังนี้
การแบ่งเขตการปกครอง
เทศบาลตำบลบ้านกรวดแบ่งเขตการปกครองออกเป็น 10 ชุมชน คือ
ด้านการศึกษา
สถานศึกษาระดับชั้นมัธยม 1 แห่ง
นักเรียนพลังกิฟต์
นักเรียนพลังกิฟต์ (The Gifted) เป็นละครชุด (ซีรีส์) แนวแฟนตาซีวิทยาศาสตร์ระทึกขวัญ มีเค้าโครงมาจากภาพยนตร์สั้น เดอะกิฟเต็ด (พ.ศ. 2558) และนิยาย The Gifted ภารกิจลับ นักเรียนพลังกิฟต์ ของ SandOtnim (ธรรมรงค์ เสริมฤทธิรงค์) ผลิตโดยจีเอ็มเอ็มทีวี และภาพดีทวีสุข กำกับการแสดงโดย ปัฏฐา ทองปาน, ธรรมรงค์ เสริมฤทธิรงค์, วาสุเทพ เกตุเพ็ชร์ และ จารุพัฒน์ กันนุลา มีเนื้อหาทั้งหมด 2 ฤดูกาล โดยฤดูกาลแรกใช้ชื่อว่า The Gifted นักเรียนพลังกิฟต์ ออกอากาศตั้งแต่วันที่ 5 สิงหาคม พ.ศ. 2561 - 4 พฤศจิกายน พ.ศ. 2561 และ ฤดูกาลที่ 2 ในชื่อ The Gifted Graduation ออกอากาศครั้งแรกเมื่อวันที่ 6 กันยายน พ.ศ. 2563 - 29 พฤศจิกายน พ.ศ. 2563
ดอกไม้ทรนงกับชายชาติผยอง
ดอกไม้ทรนงกับชายชาติผยอง (Pride & Prejudice) เป็นภาพยนตร์แนวโรแมนติก เข้าฉายในสหรัฐอเมริกาเมื่อปี ค.ศ. 2005 กำกับโดย โจ ไรท์ โดยดัดแปลงมาจากนวนิยายเรื่อง สาวทรงเสน่ห์ ของ เจน ออสเตน ที่ตีพิมพ์ใน ค.ศ. 1813
เนื้อเรื่องย่อ
ในมุมหนึ่งของประเทศอังกฤษในช่วงสิ้นสุดศตวรรษที่ 18 มิสซิสเบนเน็ต (เบรนด้า เบล็ทธิน) ได้ทราบข่าวอันน่าตื่นเต้น หนุ่มโสดผู้ร่ำรวยรายหนึ่ง ได้ย้ายมาอยู่ในคฤหาสน์ที่เนเธอร์ฟิลด์ปาร์ก มิสซิสเบนเน็ตที่มีลูกสาวถึง 5 คนและไร้ซึ่งทรัพย์สิน ถือเป็นหน้าที่ของเธอ ที่จะทำให้หนุ่มโสดผู้นี้แต่งงานกับลูกสาวคนหนึ่งของเธอ
มิสเตอร์ชาร์ลส์ บิงลี่ย์ (ไซม่อน วู้ดส์) ผู้เพิ่งย้ายมาใหม่เกิดสนใจในตัวเจน เบนเน็ต (โรซามันด์ ไพค์) ลูกสาวคนโตของครอบครัวซึ่งเป็นสาวสวยที่ดูสุภาพ โชคร้ายที่มิสเตอร์ฟิตซ์วิลเลี่ยม ดาร์ซี่ (แมทธิว แม็คฟาเดียน) เพื่อนที่เป็นหนุ่มเนื้อหอมของเขา ไม่คิดจะลดตัวเองลงมาคลุกคลีกับชาวเมือง เขาปฏิเสธที่จะเต้นรำกับเอลิซาเบธ เบนเน็ต (คีร์รา ไนท์ลีย์) โดยหารู้ไม่ว่า เธอแอบได้ยินคำสบประมาทของเขาเข้า
คำเชิญจากน้องสาวของบิงลี่ย์ทำให้มิสซิสเบนเน็ตส่งเจนขึ้นหลังม้าออกไปท่ามกลางสายฝน ซึ่งทำให้เธอต้องค้างคืนที่นั่น แต่เจนเกิดล้มป่วย และเอลิซาเบธต้องรีบไปหาพี่สาว เมื่อได้รู้จักคุ้นเคยกันมากขึ้น ดาร์ซี่เริ่มเกิดความชื่นชมในตัวลิซซี่
การมาถึงของกองทหารอาสาทำให้เอลิซาเบธเกิดความสนใจในตัวมิสเตอร์วิคแฮม (รูเพิร์ต เฟรนด์) ความใกล้ชิดที่เกิดขึ้นอย่างรวดเร็วระหว่างเขากับเธอ ทำให้วิคแฮมกล้าเปิดเผยว่าเขาเคยมีอดีตกับดาร์ซี่ และเคยต้องทรมานกับความอยุติธรรมที่ได้รับจากดาร์ซี่ ครอบครัวเบนเน็ตยังมีแขกที่ไม่ได้รับเชิญอีกคน เขาก็คือมิสเตอร์คอลลินส์ (ทอม ฮอลแลนเดอร์) ญาติที่จะได้รับมรดกตกทอด เป็นบ้านของครอบครัวเบนเน็ตเมื่อมิสเตอร์เบนเน็ตสิ้นชีวิตลง แต่เป็นคนที่ยื่นข้อเสนอจะแต่งงานกับลูกสาวคนหนึ่งของครอบครัว คอลลินส์ที่ได้รับการยืนยันอย่างเชื่อมั่นจากมิสซิสเบนเน็ตว่าเจนกำลังจะหมั้นหมาย จึงหันไปสนใจเอลิซาเบธแทน
เมื่อกลับถึงบ้าน เอลิซาเบธพยายามที่จะเข้าไปแทรกแซงเมื่อลิเดีย น้องสาวคนสุดท้อง ได้รับเชิญให้ไปที่ไบรห์ตันขณะที่กองทหารอาสากำลังจะจากไป แต่พ่อของเธอกลับหัวเราะความหวาดกลัวของเอลิซาเบธที่เป็นห่วงน้องสาว ลิซซี่จึงตอบตกลงยอมร่วมเดินทางไปพร้อมกับป้าและลุงของเธอเพื่อเดินทางไปยังตำบลพีก อย่างไรก็ดี เมื่อลุงและป้ายืนกรานที่จะเดินทาง ไปเยี่ยมเยียนเพมเบอร์ลี่ย์ บ้านของดาร์ซี่ที่เดอร์บี้ไชร์ ลิซซี่รู้สึกลำบากใจที่จะต้องเผชิญหน้ากับมิสเตอร์ดาร์ซี่ และเธอต้องยุ่งยากใจเมื่อได้พบการต้อนรับอันแสนอบอุ่นของเขา
ขณะที่ทั้งสองคนเริ่มเกิดความเข้าใจกัน วิกฤตข่าวลือเริ่มปะทุขึ้น ลิเดียหนีไปกับวิคแฮม แต่สุดท้ายความวิตกกังวลเริ่มผ่อนคลายลง เมื่อมีการจัดเตรียมงานแต่งงาน ลิเดียและวิคแฮมกลับมา และเอลิซาเบธเริ่มรู้สึกดีขึ้นที่มิสเตอร์ดาร์ซี่เป็นผู้รับผิดชอบจัดงานแต่งงานของพวกเขา บัดนี้ เมื่อทุกอย่างเกือบจะสายเกินไป เอลิซาเบธเริ่มรู้สึกตัวว่าเธอรักดาร์ซี่แค่ไหน การกลับมาของบิงลี่ย์พร้อมด้วยดาร์ซี่ ทำให้เกิดความหวังว่า เอลิซาเบธและดาร์ซี่อาจจะสามารถมองข้ามทิฐิและอคติต่างๆ เพื่อจะมีอนาคตร่วมกันได้
วัดพระบรมธาตุไชยาราชวรวิหาร
วัดพระบรมธาตุไชยาราชวรวิหาร เป็นพระอารามหลวงชั้นเอก ชนิดราชวรวิหาร  สังกัดคณะสงฆ์มหานิกาย  ตั้งอยู่เลขที่ 50 ถนนรักษ์นรกิจ หมู่ 3 ตำบลเวียง อำเภอไชยา จังหวัดสุราษฎร์ธานี พระบรมธาตุไชยาเป็นสถานที่บรรจุพระบรมสารีริกธาตุของสมเด็จพระสัมมาสัมพุทธเจ้า นับเป็นปูชนียสถานสำคัญคู่บ้านคู่เมือง ของจังหวัดสุราษฎร์ธานี และเป็นหนึ่งในสามของ โบราณสถานอันศักดิ์สิทธิ์ที่เคารพบูชาของภาคใต้ ได้แก่ พระบรมธาตุไชยา จังหวัดสุราษฎร์ธานี  เจดีย์พระมหาธาตุวัดพระมหาธาตุวรมหาวิหาร จังหวัดนครศรีธรรมราช และพระพุทธไสยาสน์ในถ้ำคูหาภิมุข บริเวณวัดคูหาภิมุข จังหวัดยะลา
วัดพระบรมธาตุไชยา เป็นที่ตั้งของโรงเรียนวัดพระบรมธาตุไชยา โรงเรียนสงฆ์ และ พิพิธภัณฑสถานแห่งชาติ ไชยา
ลำดับการสถาปนาเป็นพระอารามหลวง
ระดับแรก(เริ่มต้น) วัดพระธาตุไชยา(วัดราษฎร์)
ระดับที่สอง วัดพระบรมธาตุไชยา พระอารมหลวง(พระอารามหลวงชั้นตรี ชนิดสามัญ)
ระดับที่สาม วัดพระบรมธาตุไชยาราชวรวิหาร(พระอารามหลวงชั้นเอก ชนิดราชวรวิหาร)
รถโดยสารประจำทางด่วนพิเศษ
รถโดยสารประจำทางด่วนพิเศษ หรือ บีอาร์ที เป็นระบบขนส่งมวลชนรูปแบบหนึ่งที่ใช้รถโดยสาร ให้บริการเร็วขึ้นและมีประสิทธิภาพมากขึ้นจากรถโดยสารประจำทางทั่วไป โดยพัฒนารูปแบบการเดินรถ ตัวรถโดยสาร ตารางการเดินรถ ระบบขนส่งอัจฉริยะ และที่สำคัญคือจะมีช่องทางวิ่งแยกออกมาจากถนนปกติเป็นช่องทางเฉพาะ โดยมีจุดมุ่งหมายให้มีคุณภาพของบริการเทียบเท่ากับระบบขนส่งมวลชนระบบราง ในความเร็วและความจุผู้โดยสารที่เทียบเท่ากับระบบรถไฟฟ้ารางเบา ในขณะที่ต้นทุนการก่อสร้างและการเดินรถโดยสารประจำทางที่ประหยัดกว่า ทั้งยังสามารถจัดเส้นทางการเดินรถได้ยืดหยุ่นมากกว่าระบบราง
ชื่อเรียกของระบบขนส่งรูปแบบนี้มีหลากหลายเช่นในทวีปอเมริกาเหนือนิยมเรียกว่า bus rapid transit หรือ บีอาร์ที (BRT) ในทวีปยุโรป และออสเตรเลีย เรียกว่า "บัสเวย์" (busway) หรือมีการเรียกว่า รถโดยสารคุณภาพ (quality bus)
ความเร็วของระบบขนส่งรูปแบบนี้จะอยู่ประมาณ 30 - 45 กิโลเมตรต่อชั่วโมง ซึ่งใกล้เคียงกับระบบรถไฟฟ้าขนาดเบา
เพอร์ซิวัล
เซอร์ เพอร์ซิวัล (Percival) หรือ เพเรเดียร์ (Peredur) หรือ พาร์ซิฟัล (Parsifal) เป็นหนึ่งในอัศวินโต๊ะกลมในตำนานกษัตริย์อาเธอร์ ชื่อของเขาโด่งดังจากการที่นักเขียนชาวฝรั่งเศส เครเตียง เดอ ทรัว เขียนตำนานการผจญภัยของเพอร์ซิวัลขึ้นในคริสต์ศตวรรษที่ 12 ส่งผลให้ชื่อเพอร์ซิวัลได้รับการจดจำมากที่สุดในฐานะวีรบุรุษผู้ร่วมภารกิจตามหาจอกศักดิ์สิทธิ์
เพอร์ซิวัลเป็นหนึ่งในสามอัศวินที่ค้นพบจอกศักดิ์สิทธิ์พร้อมกษัตริย์บอร์สและเซอร์กาลาฮัด แต่กษัตริย์บอร์สและเซอร์เพอร์ซิวัลมีความบริสุทธิ์ไม่เพียงพอจะครอบครองจอก เซอร์กาลาฮัดจึงเป็นคนเดียวที่สามารถครอบครองจอก
คีตกวีชาวเยอรมัน ริชชาร์ท วากเนอร์ นำเรื่องของเพอร์ซิวัลไปแต่งเป็นอุปรากรในค.ศ. 1882 ซึ่งถือเป็นผลงานชิ้นสุดท้ายของเขา
กีฬายิงปืนในโอลิมปิกฤดูร้อน 2020 – ปืนสั้นอัดลม 10 เมตร บุคคลหญิง
การแข่งขันกีฬายิงปืนในโอลิมปิกฤดูร้อน 2020 – ปืนสั้นอัดลม 10 เมตร บุคคลหญิง เป็น 1 ใน 15 รายการแข่งขันยิงปืนที่โตเกียว ประเทศญี่ปุ่น จะจัดขึ้นระหว่างวันที่ 24 กรกฎาคม พ.ศ. 2564 ที่สนามยิงปืนอาซากะ การแข่งขันรายการปืนสั้นอัดลม 10 เมตร บุคคลหญิงในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 53 คน จาก 45 ประเทศโดยประมาณ
สถิติ
ก่อนการแข่งขัน สถิติโลกและโอลิมปิกมีดังนี้
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9)
ฟุตบอลชิงแชมป์แห่งชาติอาเซียน 2002
อาเซียนฟุตบอลแชมเปียนชิพ หรือภายใต้ชื่อของ ไทเกอร์คัพ ตามผู้สนับสนุน โดยครั้งนี้ประเทศอินโดนีเซียและสิงคโปร์ เป็นเจ้าภาพร่วมกัน เริ่มการแข่งขันตั้งแต่วัน 15 ธันวาคม พ.ศ. 2545 - 29 ธันวาคม พ.ศ. 2545 โดยมีประเทศเข้าร่วมการแข่งขันทั้งหมด 9 ประเทศ
สตีเฟน แมไกวร์
รอบชิงชนะเลิศ
{|
ฟุตบอลชิงแชมป์แห่งชาติอาเซียน 2002
สถิติทีม
ตารางแสดงผลงานของทุกทีม